ⴰⵣⵡⴰⵇ

**ⴰⵣⵡⴰⵇ** (ⵙ ⵜⵏⴳⵍⵉⵣⵜ: Mercury), (ⵉⵏⵉⴳⵍ: ) ⵉⴳⴰ ⴰⵎⵜⵉⵡⴳ ⴰⵎⵥⵢⴰⵏ ⴳ ⵓⵏⴳⵔⴰⵡ ⴰⴼⵓⴽⴰⵏ ⴷ ⵡⴰⵍⵍⵉ ⴰⴽⴽⵯ ⵢⴰⵥⵏ ⵉ ⵜⴰⴼⵓⴽⵜ. ⴷⴰ ⵉⵜⵜⴽⴽⴰ ⴳ ⵓⵥⵢⴰⵕ ⵏⵏⵙ ⵖⴼ ⵜⴰⴼⵓⴽⵜ ⵖⴰⵙ 88 ⵏ ⵡⴰⵙⵙ ⵏ ⵡⴰⴽⴰⵍ, ⵡⴰⵍⵍⵉ ⴰⴽⴽⵯ ⵉⴳⵣⵣⵓⵍⵏ ⴳⵔ ⵉⵎⵜⵉⵡⴳⵏ ⴰⴽⴽⵯ ⵏ ⵓⵏⴳⵔⴰⵡ ⴰⴼⵓⴽⴰⵏ. ⵢⵓⵡⵉ ⴷ ⵉⵙⵎ ⵏⵏⵙ ⵙⴳ ⵢⴰⵏ ⵡⴰⴽⵓⵛ ⴰⵕⵓⵎⴰⵏⵉ ⵉⵙⵎ ⵏⵏⵙ ⵎⵉⵔⴽⵓⵔⵢⵓⵙ, ⴰⵎⴰⵣⴰⵏ ⵏ ⵡⴰⴽⵓⵛⵏ.

ⴷⴰ ⵉⵙⵙⵓⵜⵓⵍ ⵓⵣⵡⴰⵇ ⴳ ⵓⵥⵢⴰⵕ ⴰⵏⴰⵏⴰⵢ ⵉⵙⵙⵓⵜⵓⵍⵏ ⵙ ⵜⵎⵏⵛⴽⵜ ⵏ 3:2, ⴰⵢⴰⴷ ⵉⵙⵙⵓⵎⴽ ⵎⴰⵙ ⴷⴰ ⵉⵙⵙⵓⵜⵓⵍ ⵖⴼ ⵓⴳⵍⵍⵓⵙ ⵏⵏⵙ ⴽⵕⴰⴹⵜ ⵜⴽⴽⴰⵍ ⴳ ⴽⵓ ⵙⵏⴰⵜ ⵜⵙⵓⵜⴰⵍ ⵖⴼ ⵜⴰⴼⵓⴽⵜ. ⵜⴽⵜⵓⵔ ⵜⵊⵓⵎⵎⴰ ⵏ ⵓⵣⵡⴰⵇ ⵙ ⵉⵎⴰⵡⵏ ⵏ ⵉⴱⵓⵔⴽⴰⵏⵏ, ⵢⵉⵔⵡⵉⵙ ⴰⵢⵢⵓⵔ ⵏⵏⵖ, ⴰⵢⵍⵍⵉ ⵉⵎⵎⴰⵍⵏ ⵎⴰⵙ ⴷ ⵜⵓⵥⴽⵉⵡⵜ ⵏⵏⵙ ⵜⴰⵙⵏⴰⴽⵍⴰⵏⵜ ⵜⴳⴰ ⵜⴰⵔⵓⵥⵡⵉⵕⵜ ⴳ ⵉⴳⵏⴷⵉⴷⵏ ⵏ ⵉⵙⴳⴳⵯⴰⵙⵏ. ⴰⵛⴽⵓ ⵓⵔ ⴷⴰⵔⵙ ⵜⵍⵍⵉ ⵜⴳⵏⵡⵜ ⵉⴷⵓⵙⵏ ⴰⴼⴰⴷ ⴰⴷ ⵜⴰⵊⵊ ⵜⵉⵔⵖⵉ, ⵍⵍⴰⵏ ⴳⵉⵙ ⵉⵡⵍⵉⵡⵍⵏ ⵉⵎⵇⵔⴰⵏⵏ ⴳ ⵜⵙⴽⵯⴼⴰⵍ ⵏ ⵜⵔⵖⵉ, ⵙⴳ -173 °C (100 ⴽ) ⴳ ⵢⵉⴹ ⴰⵔ 427 °C (700 ⴽ) ⴳ ⵓⵣⴰⵍ ⴳ ⵜⵙⴳⵉⵡⵉⵏ ⵜⵉⵎⵏⴰⵏⴰⴹⵉⵏ.

ⵉⴳⴰ ⵓⵣⵡⴰⵇ ⴰⵎⵜⵉⵡⴳ ⴰⵎⵙⵙⵓⵍⴻⵍ ⵏⵏⴰ ⵖⵓⵔ ⵉⵍⵍⴰ ⵓⵖⵢⴰⵢ ⴰⵎⵇⵔⴰⵏ ⵏ ⵡⵓⵣⵣⴰⵍ ⵉⵜⵜⴳⴳⴰⵏ ⴳⵔ 60% ⴷ 70% ⵏ ⵜⵙⴰⴽⴰⵢⵜ ⵏⵏⵙ ⵜⴰⵎⵖⵔⵓⴷⵜ. ⴰⵖⵢⴰⵢ ⴰⴷ ⴰⵎⵇⵔⴰⵏ ⴰⵢⴷ ⵉⵙⵏⵓⵍⴼⵓⵏ ⵉⴳⵔ ⴰⵎⴰⴳⵏⵉⵜ ⵏ ⵓⵣⵡⴰⵇ, ⵍⵍⵉ ⵎⵉ ⵉⵍⴽⵎ ⵓⴷⵡⴰⵙ ⵏⵏⵙ ⴰⵜⵜⴰⵢⵏ ⵏ 1% ⵏ ⵡⵉⵏ ⵡⴰⴽⴰⵍ. ⵉⵎⵔⴰ ⵓⵙⵏⴰⵖⵙ ⵏ ⵓⵣⵡⴰⵇ ⴰⵛⴽⵓ ⵢⴰⵥ ⵉ ⵜⴰⴼⵓⴽⵜ, ⵎⴰⵛⵛ ⵉⵜⵜⵓⵙⵙⴰⵏ ⵙⴳ ⵣⵉⴽⴽ. ⵙⵏⴰⵜ ⵜⵎⵙⵙⵓⴷⵓⵜⵉⵏ ⵏ ⵓⵙⴰⵢⵔⴰⵔ ⵖⴰⵙ ⴰⵢⴷ ⵉⵔⵣⴼⵏ ⴰⵣⵡⴰⵇ: *[[ⵎⴰⵔⵉⵏⵔ 10]]* ⵍⵍⵉ ⵉⵙⴽⵔⵏ ⴽⵕⴰⴹⵜ ⵜⵙⵓⵜⴰⵍ ⴳ ⵜⵙⴰⵎⵔⴰⵡⵉⵏ ⵏ ⵜⴰⵙⵓⵜ ⵉⵣⵔⵉⵏ, ⴷ *[[ⵎⴰⵙⵙⴰⵏⵊⵔ]]* ⵍⵍⵉ ⵉⵜⵜⵢⴰⵣⴰⵏⵏ ⴳ 2004 ⴷ ⵜⵙⵎⴷ ⵓⴳⴳⴰⵔ ⵏ 4,000 ⵏ ⵜⵙⵓⵜⴰⵍ ⵖⴼ ⵓⵎⵜⵉⵡⴳ ⵙⴳ 2011 ⴰⵔ 2015. ⵜⴰⵎⵙⵙⵓⴷⵓⵜ *[[ⴱⵉⴱⵉⴽⵓⵍⵓⵎⴱⵓ]]*, ⵜⵍⵍⴰ ⵖⵉⵍⴰ ⴳ ⵓⴱⵔⵉⴷ ⵖⵔ ⵓⵣⵡⴰⵇ ⴷ ⵔⴰⴷ ⵜⵍⴽⵎ ⴳ ⵓⵙⴳⴳⵯⴰⵙ ⵏ 2025.

## ⵜⵓⵥⴽⵉⵡⵜ ⵜⴰⴳⵏⵙⴰⵏⵜ

ⴰⵣⵡⴰⵇ ⵉⴳⴰ ⵢⴰⵏ ⵙⴳ ⴽⴽⵓⵥ ⵉⵎⵜⵉⵡⴳⵏ ⵉⵎⵙⵙⵓⵍⴻⵍⵏ ⵏ ⵓⵏⴳⵔⴰⵡ ⴰⴼⵓⴽⴰⵏ, ⵖⵓⵔⵙ ⵜⴰⵊⵓⵎⵎⴰ ⵉⵇⵇⵓⵔⵏ ⵣⵓⵏ ⴷ ⴰⴽⴰⵍ. ⵉⴳⴰ ⴰⵎⵜⵉⵡⴳ ⴰⵎⵥⵢⴰⵏ ⴰⴽⴽⵯ, ⴰⴽⴷ ⵓⵥⵏⵥⴰⵕ ⵏⵏⵙ ⵉⵍⴽⴽⵎⵏ 2,439.7 ⴽⵎ ⵖⴰⵙ ⴳ ⵓⵣⵔⵉⴳ ⵏⵏⵙ ⴰⵎⵏⴰⵏⴰⴹ. ⵉⵙ ⴰⴽⴽⵯ ⵉⴳⴰ ⴰⵎⵥⵢⴰⵏ ⵖⴼ ⴽⵔⴰ ⵏ ⵡⴰⵢⵢⵓⵔⵏ ⵏⵏⵙ ⵉⵎⵇⵔⴰⵏⵏ, ⵣⵓⵏ ⴷ ⴳⴰⵏⵉⵎⵉⴷ ⴷ ⵜⵉⵟⴰⵏ. ⵎⵇⵇⴰⵔ ⴷ ⵉⵎⵥⵥⵉⵢ, ⴰⵣⵡⴰⵇ ⵖⵓⵔⵙ ⵜⵉⵏⵥⵥⵉ ⵜⵉⵙⵙ ⵙⵏⴰⵜ ⵢⴰⵜⵜⵓⵢⵏ ⴳ ⵓⵏⴳⵔⴰⵡ ⴰⴼⵓⴽⴰⵏ (5.427 ⴳ/ⵙⵎ³), ⵜⴷⵔⵓⵙ ⵖⴰⵙ ⵙ ⵉⵎⵉⴽⴽ ⵖⴼ ⵜⵉⵏ ⵡⴰⴽⴰⵍ (5.515 ⴳ/ⵙⵎ³).

thumb|ⵜⵓⵥⴽⵉⵡⵜ ⵜⴰⴳⵏⵙⴰⵏⵜ ⴷ ⵢⵉⴳⵔ ⴰⵎⴰⴳⵏⵉⵜ ⵏ ⵓⵣⵡⴰⵇ

ⴷⴰ ⴰⵖ ⵜⴰⴽⴽⴰ ⵜⵏⵥⵥⵉ ⵢⴰⵜⵜⵓⵢⵏ ⵏ ⵓⵣⵡⴰⵇ ⵓⵎⵍⴰⵏ ⵉⵥⵍⵉⵏ ⵖⴼ ⵜⵓⵥⴽⵉⵡⵜ ⵏⵏⵙ ⵜⴰⴳⵏⵙⴰⵏⵜ. ⴰⵖⵢⴰⵢ ⵏⵏⵙ ⵏ ⵡⵓⵣⵣⴰⵍ ⵉⵇⵇⴰⵏ ⴷ ⴰⴷ ⵉⴳ ⴰⵎⵇⵔⴰⵏ ⴷ ⵉⵎⵏⵥⵥⵉ ⵙ ⵓⵙⵎⵣⴰⵣⴰⵍ ⴷ ⵉⵎⵜⵉⵡⴳⵏ ⵢⴰⴹⵏⵉⵏ. ⴷⴰ ⵜⵜⴹⴽⴰⴹⵏ ⵉⵎⴰⵙⵙⴰⵏⵏ ⵎⴰⵙ ⴷ ⴰⵖⵢⴰⵢ ⴰⴷ ⴷⴰ ⵉⵜⵜⴳⴳⴰ ⴰⵜⵜⴰⵢⵏ ⵏ 55% ⵏ ⵜⵙⴰⴽⴰⵢⵜ ⵏ ⵓⵎⵜⵉⵡⴳ, ⵎⴰ ⵉⵜⵜⴳⴳⴰⵏ ⴽⵕⴰⴹⵜ ⵜⴽⴽⴰⵍ ⵏ ⵜⵙⴰⴽⴰⵢⵜ ⵏ ⵓⵖⵢⴰⵢ ⵏ ⵡⴰⴽⴰⵍ. ⵎⵍⴰⵏⵜ ⵜⵣⵔⴰⵡⵉⵏ ⵉⵜⵜⵓⵙⴽⴰⵔⵏ ⴳ ⵓⵙⴳⴳⵯⴰⵙ ⵏ 2007 ⵙ ⵓⵙⵎⵔⵙ ⵏ ⵓⵕⴰⴹⴰⵕ ⴰⴷⵉⴳⴰⵏ ⵎⴰⵙ ⴷ ⴰⵖⵢⴰⵢ ⵏ ⵓⵣⵡⴰⵇ ⵉⵏⵏⴼⵙⵉ, ⵙ ⵜⵡⴰⴼⵉⵜ ⵏ ⵓⴳⵍⵓⴳⵍ ⴰⵎⴰⴳⵏⵉⵜ ⴳⵔ ⵓⵖⵢⴰⵢ ⴷ ⵓⵖⴰⵎⵓⵙ. ⵉⴳⴳⵉ ⵏ ⵓⵖⵢⴰⵢ, ⵜⵍⵍⴰ ⵢⴰⵜ ⵜⴰⵔⴰⵢⵜ ⵏ ⵙⵉⵍⵉⴽⴰⵜ ⵉⵙⵙⵉⵍⵉⵖⵏ ⴰⵖⴰⵎⵓⵙ ⴷ ⵜⴼⵔⴽⵉⵜ, ⵙ ⵜⵣⵓⵔⵉ ⵜⴰⵎⵖⵔⵓⴷⵜ ⵏ 500–700 ⴽⵎ. ⵉⵙⴼⴽⴰ ⵏ ⵜⵎⵙⵙⵓⴷⵓⵜ ''ⵎⴰⵙⵙⴰⵏⵊⵔ'' ⵎⵍⴰⵏ ⵎⴰⵙ ⴷ ⵜⵉⴼⵔⴽⵉⵜ ⵏ ⵓⵣⵡⴰⵇ ⵜⵙⴷⵉⴷ ⴱⴰⵀⵔⴰ, ⵙ ⵜⵣⵓⵔⵉ ⵏ 100-300 ⴽⵎ.

## ⵜⴰⵙⵏⴰⴽⴰⵍⵜ ⵏ ⵜⵊⵓⵎⵎⴰ
thumb|ⴰⵙⴽⴰⵏ ⵏ ⵓⵣⵡⴰⵇ ⵙ ⵓⵙⵎⵔⵙ ⵏ Blender ⵙ ⵉⵙⴼⴽⴰ ⵙⴳ ⴷⴰⵔ ⵏⴰⵙⴰ ⴷ USGS
thumb|ⴰⵙⴽⴰⵏ ⵏ ⵓⵣⵡⴰⵇ ⵙ ⵓⵙⵎⵔⵙ ⵏ Blender ⵙ ⵉⵙⴼⴽⴰ ⵙⴳ ⴷⴰⵔ ⵏⴰⵙⴰ ⴷ USGS, (2)

ⵜⴰⵊⵓⵎⵎⴰ ⵏ ⵓⵣⵡⴰⵇ ⵜⵔⵡⴰⵙ ⴽⵉⴳⴰⵏ ⵜⴰⵊⵓⵎⵎⴰ ⵏ ⵡⴰⵢⵢⵓⵔ. ⴷⴰ ⵏⵜⵜⴰⴼⴰ ⴰⵟⵟⴰⵚ ⵏ ⵉⵣⴰⵖⴰⵔⵏ ⵉⵅⴰⵜⴰⵔⵏ ⴷ ⵜⴽⵓⵛⵉⵏ ⵉⵎⵇⵇⵓⵔⵏ, ⴰⵢⵍⵍⵉ ⵉⵎⵎⴰⵍⵏ ⵎⴰⵙ ⵉⵖⴰⵎⴰ ⵉⴳⴰ ⴰⵔⵓⵥⵡⵉⵕ ⴳ ⴰⵙⴳⴰ ⴰⵙⵏⴰⴽⵍⴰⵏ ⴳ ⵉⵎⵉⵍⵢⴰⵕⵏ ⵏ ⵉⵙⴳⴳⵯⴰⵙⵏ. ⵜⴰⵎⵙⵙⵏⴰ ⵏⵏⵖ ⵖⴼ ⵜⵙⵏⴰⴽⴰⵍⵜ ⵏ ⵓⵣⵡⴰⵇ ⵜⵓⵛⴽⴰ ⴷ ⵙⴳ ⵜⵎⵙⵙⵓⴷⵓⵜ *[[ⵎⴰⵔⵉⵏⵔ 10]]* ⴷ ⵉⵙⵏⴰⵖⵙⵏ ⵢⴰⴹⵏⵉⵏ ⵏ ⵜⵎⵙⵙⵓⴷⵓⵜ *ⵎⴰⵙⵙⴰⵏⵊⵔ*. ⵢⴰⵜ ⵙⴳ ⵜⵎⵙⵖⴰⵏⵉⵏ ⵢⵓⵎⴰⵏⵏ ⵏ ⵜⵊⵓⵎⵎⴰ ⵏ ⵓⵣⵡⴰⵇ ⵜⴳⴰ ⵜⵉⵍⵉⵜ ⵏ ⵜⵓⴳⵜⵜ ⵏ ⵜⴽⵙⴰⵢⵔⵉⵏ ⵉⵖⵣⵣⵉⴼⵏ, ⵍⵍⵉ ⵉⵍⴽⴽⵎⵏ ⵜⵉⵎⴰⴹ ⵏ ⵉⴽⵉⵍⵓⵎⵉⵜⵔⵏ. ⵉⵜⵜⵓⴷⵎⴰ ⵎⴰⵙ ⵜⵜⵓⵙⵉⵍⵖⵏⵜ ⵍⵍⵉⴳ ⵢⵉⵚⵎⵉⴹ ⵓⵖⵢⴰⵢ ⴷ ⵜⴼⵔⴽⵉⵜ ⵏ ⵓⵣⵡⴰⵇ, ⵢⴰⴽⵎⵓⵔ ⵓⵣⴳⵏ ⵏ ⵜⵓⴱⴷⵉⵙⵜ ⵏⵏⵙ.

thumb|ⴰⵙⴽⴰⵏ ⵏ ⴽⴰⵍⵓⵔⵉⵙ ⴱⴰⵙⵉⵏ

ⵜⴰⴳⵯⴹⵉⵜ ⵜⴰⵎⵇⵔⴰⵏⵜ ⴰⴽⴽⵯ ⵉⵜⵜⵓⵙⵙⴰⵏⵏ ⴳ ⵓⵣⵡⴰⵇ (ⴷ ⴳ ⵓⵏⴳⵔⴰⵡ ⴰⴼⵓⴽⴰⵏ) ⵜⴳⴰ ⵜⵜ ⵜⴳⵯⴹⵉⵜ ⵏ ⴽⴰⵍⵓⵔⵉⵙ ⴱⴰⵙⵉⵏ, ⵙ ⵜⵓⴱⴷⵉⵙⵜ ⵉⵍⴽⴽⵎⵏ 1,550 ⴽⵎ. ⵉⵖⵉⵢ ⵉⵙ ⵜⴻⵜⵜⵓⵙⵉⵍⵖ ⵜⴳⵯⴹⵉⵜ ⴰⴷ ⵙⴳ ⵜⵣⵔⵉⵔⵜ ⵏ ⵓⵣⵓⵏⵜⵔⵉ ⴰⵎⵇⵔⴰⵏ ⴳ ⵜⵣⵡⵉⵔⵉ ⵏ ⵓⵎⵣⵔⵓⵢ ⵏ ⵓⵏⴳⵔⴰⵡ ⴰⴼⵓⴽⴰⵏ. ⵜⴷⵓⵙ ⵜⵣⵔⵉⵔⵜ ⴰⴷ ⴰⵍⵍⵉⴳ ⵜⵙⵏⵓⵍⴼⴰ ⴰⵥⵡⴰⵕ ⴰⴱⵓⵔⴽⴰⵏ ⴷ ⵉⵙⵙⵓⴼⵖ ⴷ ⴰⵍⴰⴼⴰ ⵍⵍⵉ ⵉⴽⵜⵓⵔⵏ ⵜⴰⴳⵯⴹⵉⵜ. ⵉⵍⵉⵏⵜ ⵖⵓⵔⵙ ⴰⵡⴷ ⴰⵟⵟⴰⵚ ⵏ ⵜⴳⵯⴹⵉⵢⵉⵏ ⵢⴰⴹⵏⵉⵏ ⵜⵉⵎⵥⵢⴰⵏⵉⵏ, ⵍⵍⵉ ⵢⵓⵎⴰⵏ ⵉⵥⵏⵥⴰⵕⵏ ⵉⴼⴰⵡⵏ ⵉⵜⵜⵓⵙⴽⴰⵔⵏ ⵙⴳ ⵜⵏⴳⴰ ⴷ ⵉⵜⵜⴼⴼⵖⵏ ⴹⴰⵕⴰⵜ ⵏ ⵓⵏⴳⴰⵙ.

## ⵜⵉⴼⴰⴷⵉⵡⵉⵏ ⵏ ⵜⵊⵓⵎⵎⴰ ⴷ ⵜⴳⵏⵡⵜ
thumb|ⵜⴰⵡⵍⴰⴼⵜ ⵏ ⵓⴳⵊⴷⵉ ⴰⴳⴰⴼⴰⵢ ⵏ ⵓⵎⵜⵉⵡⴳ ⴰⵣⵡⴰⵇ
ⵜⴳⴰ ⵜⵙⴽⵯⴼⵍⵜ ⵏ ⵜⵔⵖⵉ ⵏ ⵜⵊⵓⵎⵎⴰ ⵏ ⵓⵣⵡⴰⵇ ⵜⴰⴷ ⴰⴽⴽⵯ ⵉⵎⵢⴰⵏⴰⵡⵏ ⴳ ⵓⵏⴳⵔⴰⵡ ⴰⴼⵓⴽⴰⵏ. ⵜⵥⴹⴰⵕ ⴰⴷ ⵜⴰⵡⴹ 427 °C ⴳ ⵓⵣⴰⵍ ⴳ ⵓⵣⵔⵉⴳ ⴰⵎⵏⴰⵏⴰⴹ, ⴷ ⴰⴷ ⵜⵣⴷⵔ ⴰⵔ -173 °C ⴳ ⵢⵉⴹ. ⴰⵙⵔⴰⴳ ⵏ ⵓⵎⵣⴰⵔⴰⵢ ⴰⴷ ⴰⵎⵇⵔⴰⵏ ⵉⴽⴽⴰ ⴷ ⵜⵉⴱⴰⵡⵜ ⵏ ⵜⴳⵏⵡⵜ ⵉⵥⴹⴰⵕⵏ ⴰⴷ ⵜⴽⵛⴰⴷ ⵜⵉⵔⵖⵉ. ⵉⵎⴰ ⵜⵉⴼⴰⵡⵜ ⵏ ⵜⴰⴼⵓⴽⵜ ⴳ ⵜⵊⵓⵎⵎⴰ ⵏ ⵓⵣⵡⴰⵇ, ⴷⴰ ⵉⵍⴽⴽⵎ ⵓⴷⵡⴰⵙ ⵏⵏⵙ ⴳⵔ 6.2 ⴷ 10.6 ⵏ ⵜⴽⴽⴰⵍ ⵓⴳⴳⴰⵔ ⵏ ⵜⵉⴼⴰⵡⵜ ⵏ ⵜⴰⴼⵓⴽⵜ ⴳ ⵡⴰⴽⴰⵍ.

ⵜⵍⵍⴰ ⴷⴰⵔ ⵓⵣⵡⴰⵇ ⵢⴰⵜ ⵜⴳⵏⵡⵜ ⵉⵙⴷⵉⴷⵏ ⴽⵉⴳⴰⵏ (ⵜⴰⴼⵖⵡⵊⵊⴰ) ⵉⵜⵜⵓⵙⴽⴰⵔⵏ ⵙⴳ ⵉⴱⵍⴽⵉⵎⵏ ⵉⵏⴹⵕⵏ ⵙⴳ ⵜⵊⵓⵎⵎⴰ ⵏⵏⵙ ⵙ ⵡⴰⴹⵓ ⴰⴼⵓⴽⴰⵏ ⴷ ⵉⵎⵥⵉⵣⵔⵉⵜⵏ. ⴷ ⵍⵍⵉⴳ ⵜⵓⵍⵉ ⵜⵙⴽⵯⴼⵍⵜ ⵏ ⵜⵔⵖⵉ ⵏ ⵓⵣⵡⴰⵇ ⴷ ⵓⵏⵣⵣⵓⵖ ⵉⵣⴷⵔⵏ, ⴷⴰ ⵜⵜⵔⵡⴰⵍⵏ ⵉⴱⵍⴽⵉⵎⵏ ⴰⴷ ⵙ ⵓⵙⴰⵢⵔⴰⵔ ⴷⵖⵢⴰ. ⵜⴻⵜⵜⵓⵙⵉⵍⵖ ⵜⴳⵏⵡⵜ ⴰⴷ ⵙⴳ ⵓⴽⵙⵉⵊⵉⵏ (O₂), ⴰⵚⵓⴹⵢⵓⵎ (Na), ⴰⵀⵉⴷⵔⵓⵊⵉⵏ (H₂), ⴰⵀⵉⵍⵢⵓⵎ (He) ⴷ ⵓⴱⵓⵜⴰⵙⵢⵓⵎ (K). ⵜⴰⵎⵙⵙⵓⴷⵓⵜ *ⵎⴰⵙⵙⴰⵏⵊⵔ* ⵜⵓⴼⴰ ⴰⵡⴷ ⵜⵉⵙⵎⴽⵜⵉⵡⵉⵏ ⵜⵉⵎⵥⵢⴰⵏⵉⵏ ⵏ ⵡⴰⵎⴰⵏ (H₂O) ⴳ ⵜⴳⵏⵡⵜ ⵏ ⵓⵣⵡⴰⵇ.

## ⴰⵥⵢⴰⵕ ⴷ ⵓⵙⵙⵓⵜⵍ
thumb|ⴰⵥⵢⴰⵕ ⵏ ⵓⵎⵜⵉⵡⴳ ⴰⵣⵡⴰⵇ
ⴰⵥⵢⴰⵕ ⵏ ⵓⵣⵡⴰⵇ ⵉⴳⴰ ⵡⴰⴷ ⴰⴽⴽⵯ ⵉⴳⴰⵏ ⴰⵔⵏⴰⵎⵎⴰⵙ ⴳⵔ ⵉⵎⵜⵉⵡⴳⵏ, ⵙ ⵜⵔⵏⴰⵎⵎⴰⵙⵜ ⵏ 0.21. ⵜⵍⵍⴰ ⵜⵓⴳⴳⵓⴳⵜ ⵏⵏⵙ ⵖⴼ ⵜⴰⴼⵓⴽⵜ ⴳⵔ 46 ⴷ 70 ⵏ ⵉⵎⵍⵢⵓⵏⵏ ⵏ ⵉⴽⵉⵍⵓⵎⵉⵜⵔⵏ. ⴷⴰ ⵉⵜⵜⵙⵎⴰⴷ ⵢⴰⵜ ⵜⵙⵓⵜⵍⵜ ⵜⵓⵎⵎⵉⴷⵜ ⴽⵓ 87.969 ⵏ ⵡⴰⵙⵙ ⵏ ⵡⴰⴽⴰⵍ. ⵜⴳⴰ ⵜⵎⵎⵔⵉ ⵏⵏⵙ ⵜⴰⵎⵥⵢⴰⵕⵜ 47.36 ⴽⵎ/ⵙⵏ, ⵜⴳ ⵜⴰⵏⴰⵎⵎⴰⵔⵜ ⴳ ⵓⵏⴳⵔⴰⵡ ⴰⴼⵓⴽⴰⵏ. ⵉⵥⵍⵉ ⵓⵙⵙⵓⵜⵍ ⵏ ⵓⵣⵡⴰⵇ ⵖⴼ ⵓⴳⵍⵍⵓⵙ ⵏⵏⵙ ⵙ ⵎⴰⵙ ⵉⴳⴰ ⵡⴰⴷ ⴰⴽⴽⵯ ⵉⵥⵥⴰⵢⵏ. ⴰⵙⵙ ⴰⴼⵓⴽⴰⵏ ⵏ ⵓⵣⵡⴰⵇ (ⴰⵣⵎⵣ ⴳⵔ ⵙⵉⵏ ⵉⵏⵇⵇⵔⵏ ⵏ ⵜⴰⴼⵓⴽⵜ) ⵉⵖⵣⵉⴼ ⴰⴽⴽⵯ ⴳ ⵓⵏⴳⵔⴰⵡ ⴰⴼⵓⴽⴰⵏ, ⵉⵍⴽⵎ 176 ⵏ ⵡⴰⵙⵙ ⵏ ⵡⴰⴽⴰⵍ.

## ⴰⵔⵣⵣⵓ ⵙ ⵜⵎⵙⵙⵓⴷⵓⵜⵉⵏ ⵏ ⵓⵙⴰⵢⵔⴰⵔ
ⵉⴳⴰ ⵓⵔⵣⵣⵓ ⵖⴼ ⵓⵣⵡⴰⵇ ⵙⴳ ⵓⵙⴰⵢⵔⴰⵔ ⵜⴰⵖⴰⵡⵙⴰ ⵉⵎⵔⴰⵏ ⴰⵛⴽⵓ ⵢⴰⵥ ⴱⴰⵀⵔⴰ ⵉ ⵜⴰⴼⵓⴽⵜ, ⴷ ⴰⵡⴷ ⵜⵉⵎⵎⵔⵉ ⵏⵏⵙ ⵜⴰⵎⵥⵢⴰⵕⵜ ⵢⴰⵜⵜⵓⵢⵏ ⴽⵉⴳⴰⵏ (48 ⴽⵎ/ⵙⵏ). ⴰⵔ ⵖⵉⵍⴰ, ⵙⵏⴰⵜ ⵜⵎⵙⵙⵓⴷⵓⵜⵉⵏ ⵖⴰⵙ ⴰⵢⴷ ⵉⵔⵣⴼⵏ ⴰⵣⵡⴰⵇ.

### ⵎⴰⵔⵜⵉⵏⵔ 10
thumb|ⵎⴰⵔⵜⵉⵏⵔ 10, ⴰⵎⴰⴷⴰⵣ ⴰⵎⵣⵡⴰⵔⵓ ⴷ ⵉⴽⴽⴰⵏ ⴰⵣⵡⴰⵇ

ⵜⴰⵎⵙⵙⵓⴷⵓⵜ ⵜⴰⵎⵣⵡⴰⵔⵓⵜ ⵉⵔⵣⴼⵏ ⴰⵣⵡⴰⵇ ⵜⴳⴰ ⵜⵜ *ⵎⴰⵔⵜⵉⵏⵔ 10* ⵉⴹⴼⵕⵏ ⵏⴰⵙⴰ. ⵜⵙⴽⵔ ⴰⵙ ⴽⵕⴰⴹⵜ ⵜⵙⵓⵜⴰⵍ ⴳⵔ 1974 ⴷ 1975. ⵜⴳⴰ *ⵎⴰⵔⵜⵉⵏⵔ 10* ⵜⴰⵎⵣⵡⴰⵔⵓⵜ ⵉⵙⵙⵎⵔⵙⵏ ⴰⵏⵣⵣⵓⵖ ⵏ ⵢⴰⵏ ⵓⵎⵜⵉⵡⴳ (ⴰⵎⴰⴹⴰⵏ) ⴰⴼⴰⴷ ⴰⴷ ⵜⴰⵡⴹ ⴰⵥⵢⴰⵕ ⵏ ⵓⵎⵜⵉⵡⴳ ⵢⴰⴹⵏⵉⵏ. ⵜⵙⴽⵔ ⵜⵎⵙⵙⵓⴷⵓⵜ ⴰⴷ ⵓⴳⴳⴰⵔ ⵏ 10,000 ⵏ ⵜⵡⵍⴰⴼⵉⵏ ⵉ ⵜⵊⵓⵎⵎⴰ ⵏ ⵓⵣⵡⴰⵇ, ⵢⵓⵎⴰⵏ ⴰⵜⵜⴰⵢⵏ ⵏ 45% ⵏ ⵜⵊⵓⵎⵎⴰ ⵏⵏⵙ. ⵜⴰⴼ ⴰⵡⴷ ⵎⴰⵙ ⵉⵍⵍⴰ ⵉⴳⵔ ⴰⵎⴰⴳⵏⵉⵜ ⵉⵍⵎⴹⵏ ⴷ  ⵓⵖⵢⴰⵢ ⴰⵎⵇⵔⴰⵏ ⵏ ⵡⵓⵣⵣⴰⵍ.

### ⵎⴰⵙⵙⴰⵏⵊⵔ
thumb|ⴰⵙⵎⵓⵜⵜⴳ ⵏ ⵎⴰⵙⵙⴰⵏⵊⵔ ⵉ ⵓⵏⵏⵓⵕⵥⵎ ⵏⵏⵙ

ⵜⴰⵎⵙⵙⵓⴷⵓⵜ ⵜⵉⵙⵙ ⵙⵏⴰⵜ ⵉⵔⵣⴼⵏ ⴰⵣⵡⴰⵇ ⵜⴳⴰ ⵜⵜ *[[ⵎⴰⵙⵙⴰⵏⵊⵔ]]* (ⵜⴰⵊⵓⵎⵎⴰ ⵏ ⵓⵣⵡⴰⵇ, ⵜⴰⵡⵏⵏⴰⴹⵜ ⵏ ⵓⵙⴰⵢⵔⴰⵔ, ⵜⴰⴽⵍⴽⵔⵓⵔⴰ, ⴷ ⵜⴳⵓⴳⵙⵖⵍⵜ). ⵜⵓⵣⵏ ⵜⵜ ⵏⴰⵙⴰ ⴳ ⵓⵙⴳⴳⵯⴰⵙ ⵏ 2004. ⵜⵓⵢⵍⵍ ⵢⴰⵜ ⵜⴽⴽⵍⵜ ⴳ ⵜⴰⵎⴰ ⵏ ⵡⴰⴽⴰⵍ ⴳ 2005, ⴷ ⵙⵏⴰⵜ ⵜⴽⴽⴰⵍ ⴳ ⵜⴰⵎⴰ ⵏ ⵓⵎⴰⴹⴰⵏ ⴳ ⵉⵙⴳⴳⵯⴰⵙⵏ ⵏ 2006 ⴷ 2007, ⴷ ⴽⵕⴰⴹⵜ ⵜⴽⴽⴰⵍ ⴳ ⵜⴰⵎⴰ ⵏ ⵓⵣⵡⴰⵇ ⴳ 2008 ⴷ 2009 ⴰⴼⴰⴷ ⴰⴷ ⵜⵙⵙⵉⴷⵔⵓⵙ ⵜⵉⵎⵎⵔⵉ ⵏⵏⵙ. ⵜⴽⵛⵎ ⵢⴰⵏ ⵓⵥⵢⴰⵕ ⵖⴼ ⵓⵣⵡⴰⵇ ⴳ ⵡⴰⵙⵙ ⵏ 18 ⵎⴰⵕⵚ 2011, ⵜⴳ ⵜⴰⵎⵣⵡⴰⵔⵓⵜ ⵉⵙⴽⵔⵏ ⴰⵢⴰⴷ. ⵜⵎⴷ ⵜⵙⵎⵉⴳⵍⵜ ⵜⴰⵙⵉⵍⴰⵏⵜ ⵏ *ⵎⴰⵙⵙⴰⵏⵊⵔ* ⴳ 2012, ⵎⴰⵛⴰ ⵜⴻⵜⵜⵓⵙⵉⵖⵣⵉⴼ ⵙⵏⴰⵜ ⵜⴽⴽⴰⵍ. ⴳ ⵜⴳⵉⵔⴰ, ⵜⵕⵥⴰ ⵜⵎⵙⵙⵓⴷⵓⵜ ⵉⴳⴳⵉ ⵏ ⵜⵊⵓⵎⵎⴰ ⵏ ⵓⵣⵡⴰⵇ ⴳ 30 ⵉⴱⵔⵉⵔ 2015. ⵜⵓⴼⴰ *ⵎⴰⵙⵙⴰⵏⵊⵔ* ⵉⵏⵏⵓⵎⵎⵙⵏ ⵢⴰⵜⵜⵓⵢⵏ ⵏ ⵓⴱⵓⵜⴰⵙⵢⵓⵎ ⴷ ⵓⴽⴱⵔⵉⵜ ⴳ ⵜⵊⵓⵎⵎⴰ, ⴰⵢⵍⵍⵉ ⵉⵎⵎⴰⵍⵏ ⵎⴰⵙ ⴷ ⴰⵣⵡⴰⵇ ⵉⵜⵜⵓⵙⵉⵍⵖ ⵙⴳ ⵉⵣⵓⵏⵜⵔⵉⵜⵏ ⵉⴱⵖⵔⵏ ⵙ ⵜⵏⴳⵉⵡⵉⵏ ⵉⵏⵟⵟⵕⵏ. ⵜⴰⴼ ⵜⵉⵎⴰⵜⴰⵔⵉⵏ ⵏ ⵓⴳⵔⵉⵙ ⵏ ⵡⴰⵎⴰⵏ ⴳ ⵜⴽⵓⵛⵉⵏ ⵉⵍⵍⴰⵏ ⴳ ⵉⴳⵊⴷⴰ ⵍⵍⵉ ⵓⵔ ⵜⵍⴽⵉⵎ ⵜⴰⴼⵓⴽⵜ.

### ⴱⵉⴱⵉⴽⵓⵍⵓⵎⴱⵓ
ⵜⴳⴰ ⵜⵙⵎⵉⴳⵍⵜ ⵏ *[[ⴱⵉⴱⵉⴽⵓⵍⵓⵎⴱⵓ]]* ⵜⴰⵙⵎⵉⴳⵍⵜ ⵉⵛⵛⴰⵔⵏ ⴳⵔ ⵜⵙⵏⵓⵔⴰⵢⵜ ⵏ ⵓⵙⴰⵢⵔⴰⵔ ⵜⴰⵡⵕⵓⴱⴱⵉⵜ (ESA) ⴷ ⵜⵙⵏⵓⵔⴰⵢⵜ ⵜⴰⵏⵉⴱⵓⵏⵜ ⵏ ⵢⵉⵏⵉⴳ ⵏ ⵓⵙⴰⵢⵔⴰⵔ (JAXA). ⵜⴻⵜⵜⵢⴰⵣⴰⵏ ⴳ 20 ⴽⵟⵓⴱⵕ 2018. ⵜⴻⵜⵜⵓⴳⴰ ⵙⴳ ⵙⵏⴰⵜ ⵜⵎⵙⵙⵓⴷⵓⵜⵉⵏ ⵉⵥⵍⵉⵏ: *ⴰⵎⵥⵢⴰⵕ ⴰⵎⵜⵉⵡⴳⴰⵏ ⵏ ⵓⵣⵡⴰⵇ* (MPO) ⵏⵏⴰ ⵉⴹⴼⵕⵏ ⵜⴰⵙⵏⵓⵔⴰⵢⵜ ⵜⴰⵡⵕⵓⴱⴱⵉⵜ ⵏ ⵓⵙⴰⵢⵔⴰⵔ ⴷ *ⴰⵎⵥⵢⴰⵕ ⴰⵎⴰⴳⵏⵉⵡⵊⵊⴰⵏ ⵏ ⵓⵣⵡⴰⵇ* (MMO) ⵍⵍⵉ ⵉⴹⴼⵕⵏ ⵊⴰⴽⵙⴰ. ⵉⵜⵜⵓⴹⴽⴰⴹ ⵎⴰⵙ ⵔⴰⴷ ⵜⵍⴽⵎ *ⴱⵉⴱⵉⴽⵓⵍⵓⵎⴱⵓ* ⴰⵥⵢⴰⵕ ⵏ ⵓⵣⵡⴰⵇ ⴳ 5 ⴷⵓⵊⴰⵏⴱⵉⵔ 2025. ⵔⴰⴷ ⵜⵣⵔⵓ ⵜⵙⵎⵉⴳⵍⵜ ⴰⴷ ⴰⵟⵟⴰⵚ ⵏ ⵉⵙⵇⵙⵉⵜⵏ ⵉⵍⵍⴰⵏ ⵖⴼ ⵓⵣⵡⴰⵇ, ⵣⵓⵏ ⴷ ⵜⵓⵥⴽⵉⵡⵜ ⵏⵏⵙ, ⵉⴳⵔ ⵏⵏⵙ ⴰⵎⴰⴳⵏⵉⵜ, ⴷ ⵜⵉⵍⵉⵜ ⵏ ⵓⴳⵔⵉⵙ ⴳ ⵉⴳⵊⴷⴰ ⵏⵏⵙ.

## ⵉⵙⴰⵖⵓⵍⵏ